rlitschk/wikidir huggingface dataset:
Denise Herrmann (* 20. Dezember 1988 in Schlema; nah hör Heiraadt in 2022: Herrmann-Wick) is en ehmalge düütsch Biathletin un Skilanglöperin. Bi de Biathlon-WM 2019 in Östersund wurr se Weltmeesterin in de Verfolgung. Herrmann is Sportsuldatin in de Bundswehr-Sportfördergrupp in dat sassisch Frankenberg, leevt in Ruhpolding un traineert an den dortigen Stüttpunkt in de Chiemgau-Arena. Herrmann keem dör hör Vader Lutz, en ehmalgen Handballspeler in de DDR-Böverliga, to’n Skilangloop. Mit acht Johren nehm se eerstmals an Wettkämpen deel, veer Johr later wessel se up dat Skigymnasium in dat 35 Kilometer van den Heimatoort Bockau entfernt Oberwiesenthal, wo se all siet Anfang van hör Loopbahn bi den WSC Erzgebirge traineeren dee. Af 2004 nehm se an internatschonalen Juniorenrennen deel. 2007 nehm se all an Junioren-Weltmeesterschapen deel un wunn in’n Klassiksprint de Bronzemedaille achter Astrid Jacobsen un Charlotte Kalla. In‘n November 2007 wurr van den Düütsch Skiverband (DSV) för een Johr spaart, wiel se nah de Innahm van en Hostensaft positiv up Clenbuterol test wurrn weer un dormit gegen de Dopingrichtlien verstött harr. Nah de Sparr nehm se in’n Harvst 2008 weer an internatschonalen Wettkämpen deel, bi de se sück wiederhen spoodriek dorstellen kunn un dorher in’n Februar 2009 eerstmals in’n Weltcup
Betttüüg (n.) is all dat, wat de Minsch in'n Bett to'n slapen bruukt. Dat is bi de utwussen Lüüd, vun ünnen na baven: Dat Ünnerbett, wat ok Matratz heet, dorop ward dat Bettlaken spannt. Normale Breede bi dat Ünnerbett sünd 80, 90, 100 cm un de normale Längde sünd 200 cm. Dat Koppküssen, wat normal in en Betog stekt ward. In'n Hannel gifft dat de Küssens normal mit 80 x 80 cm. För de Bequemlichkeet gifft dat hüüt ok 40 x 80 cm. De Bettdäken, de ok een Betog hett. Dat Inlett vun de Bettdääken is eendelig stoppt, oder et gifft dat as Steppbett. Stoppt sünd de Bettdäken in Noorddüütschland vun öllers her mit Feddern oder Duunen vun de Göös. Hüüttodags find'n de Däken ok mit allerhand annern Kram stoppt, wie Kamelhoor, Zegenhoor (besünners vun de Cashmere-Zeegen), Schaapwull, usw. De Bettdääken hefft in'n Hannel Normalgröten vun 135 x 200 cm. Dat gifft jüm abers ok in Öberbreden vun 155 cm un Överlängden vun 220 cm.
Gienke is de Familiennaam von Hermann Gienke (1893–1972), düütschen Politiker, Horst Gienke (1930–2021), düütschen Bischop. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kool Savas vörmalig King Kool Savas (* 10. Februar 1975 in Aken; als Savaş Yurderi ) is en düütschen Rapper, de vun Törken afstammen deit. As Hip-Hop-Künstler is Kool Savas anfungen mit de EP „Warum rappst du?“. De Lüde hören dor hen vunwegen sien schandoligen Texten as in „Schwule Rapper“, „LMS“ (Lutsch mein Schwanz) oder „Pimplegionär“. Vördem harr he (dormols ünner den Naam „Juks“) tomeist in Engelsche Spraak rappt. He weer dormols in Crews togange, as de „Basic Elements“. Nah baben keem he eerst mit de Rapcrews Masters of Rap un Westberlin Maskulin. Dor weer he tohopen mit Taktloss. In dat Johr 2001 güng he weg vun sien dormalige Plattenfirma Put da needle to da records un ok de masters of Rap hett he verlaten, vunwegen dat he sik nich mehr so goot mit jem verstünn. Dat geev persönliche Grünn, man dat harr ok wat mit de Ünnerscheed in de Kunst to kriegen. Dormols hett he ok en Disstrack gegen den Baas vun dat Label rutgahn laten. In düt Leed „Track gegen Peter“ vertell he ok de Grünn, worüm he dat Label verlaten harr. 2002 bröch he sien eerst Soloalbum rut bi de Firma Optik Records, de he süms grünnt
Pansy betekent Pansy, Oort in Arkansas, USA, Pansy, Oort in Ohio, USA, Pansy, Oort in Pennsylvania, USA, Pansy, Oort in West Virginia, USA, Pansy Hill, Oort in Pennsylvania, USA, HMS Pansy, Schipp von de brietsche Marien (1916), USS Pansy, Dampschipp von de US-amerikaansche Marien (1861). Kiek ok bi: Pansi. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Applikaat is en Begreep ut de Mathematik, nipp un nau seggt ut de Geometrie. Se steiht gliekermaten för de drüdde Tall, de een Koordinaten-Weert angifft, as ok för de Ass sülvst, op de in dat karteesch Koordinatensystem disse Weert afmeten warrt. To de Ass, warrt ok z-Ass seggt. De Applikaat wiet dat tweedimensionale Koordinatensystem mit de Abszisse un de Ordinaat to en rüümlich dreedimensional Koordinatenkrüüz ut un gifft in’n normalen Fall de Hööch an (op’n Bild steiht de Applikaat na vör’n). Applikaten speelt en Rull in de Mathematik, Physik, Geodäsie un in de Astronomie – överall dor, wo Bewegen un Öört in’n dreedimensionalen Ruum beschreven oder utmeten warrn schüllt.
Disse Artikel is man blots en Stubben. Du kannst Wikipedia helpen un em verbetern. De Tallentheorie is en Deelrebeet vun de Mathematik, dat de Egenschoppen vun Tallen un besünners vun helen Tallen ünnersöcht, un ok all de Problemen, de een dorbi finnen kann, t.B. de Fraag, wat dat unendlich vele Primtallen gifft (gifft dat) oder wat dat unendlich vele Primtalltweeschens gifft (warrt al lang so vermoodt, is aber nich bewiest). Den Anfang mit de Tallentheorie hebbt al de Lüüd ut de Antike maakt. Euklid hett t.B. den Euklidschen Algorithmus rutfunnen, mit den een den gröttsten gemeensamen Deler vun twee helen Tallen gau utreken kann. Üm 1800 hebbt de Mathematikers Legendre un Gauß de eersten systemaatschen Böker över de Tallentheorie schreven. Gauss sien Disquisitiones Arithmeticae (1801) gellt as de Anfang vun de moderne Tallentheorie. De wichtigsten Deelrebeden vun de Mathematik Logik • Koppelkünn • Algebra (Abstrakte Algebra - Lineore Algebra) • Diskrete Mathematik • Tallentheorie • Analysis • Geometrie • Topologie • Anwennt Mathematik • Wohrschienlichkeit • Statistik
Johann Stolterfoht is de Naam von Johann Stolterfoht (üm 1495–1548), düütschen Raadsherr, Johann Stolterfoht (1555–1622), düütschen Geistlichen, Johann Jacob Stolterfoht (1665–1718), düütschen Mediziner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Stolterfoht is de Familiennaam von Barbara Stolterfoht (1940–2021), düütsche Politikerin, Britta Stolterfoht (* 1970), düütsche Spraakwetenschopperin un Psycholinguistin, Diedrich Stolterfoht (1754–1836), düütschen Fabrikant un Politiker, Egon Stolterfoht (1912–1986), düütschen Maler un Bildhauer, Jacob Stolterfoht düütschen Theoloog un Pastoor, Joachim Nikolaus Stolterfoht (1756–1823), düütschen Koopmann, Johann Stolterfoht (üm 1495–1548), düütschen Raadsherr, Johann Stolterfoht (1555–1622), düütschen Geistlichen, Johann Jacob Stolterfoht (1665–1718), düütschen Mediziner, Nikolaus Stolterfoht (* 1940), düütschen Physiker, Ulf Stolterfoht (* 1963), düütschen Dichter. Kiek ok bi: Stolterfoth. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Stolterfoth is de Familiennaam von Adelheid von Stolterfoth (1800–1875), düütsche Dichterin, Egon Stolterfoth (1912–1986), düütschen Maler un Bildhauer, Gottlieb Nicolaus Stolterfoth (1761–1806), düütschen evangeelsch-lutherschen Pastoor, Paul Stolterfoth (1837–1894), düütschen Jurist. Kiek ok bi: Stolterfoht. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Winschermann is de Familiennaam von Helmut Winschermann (1920–2021), düütschen Oboenspeler un Dirigent, Wilhelm Winschermann (1818–1880), düütschen Reeder. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | 360er v. Chr. | 350er v. Chr. | ► ◄◄ | ◄ | 388 v. Chr. | 387 v. Chr. | 386 v. Chr. | 385 v. Chr. | 384 v. Chr. | 383 v. Chr. | 382 v. Chr. | 381 v. Chr. | 380 v. Chr. | ► | ►► Aristoteles, greeksch Philosoph ut Stageira
Addrup is en Dörp in'n Landkreis Cloppenborg in Neddersassen. Addrup grenzt an de Dörper Gut Lage, Uptloh, Bevern, Kaolm un Stadtsholte in de Gemeende Essen (Ollnborg). In' Oosten grenzt Addrup an Lüschke in de Gemeende Bakum in'n Landkreis Vechte. Addrup is an de Grenz vun de Landkreise Cloppenborg un Vechte, in de Hoarten vun dat Ollnborger Münsterland. Caspar Henry Borgess (1824–1890), was Bishop vun Detroit Clemens große Macke (* 1959), was Afordneter in'n neddersassischen Landdag Addrup.de: Hööftsiet Addrup.de: Historie vun Addrup Essen-Oldb.de: Addrup Addrup.de: Göpelplatz Websiet vun Addrup Addrup. Mehr Biller, Videos oder Audiodateien to’t Thema gifft dat bi Wikimedia Commons.
Johann Blohme oder Blohm, in offizielle Akten un Unnerlagen, ok in siene Signaturen meist up Hoochdüütsch Blum oder Blume (* um 1599 rüm, wohrschienlich in Bremen; † na 1689) weer en Bremer Stempelsnieder un Medaillenmaker. He is boren as Söhn vun den Bremer Goldsmitt Cordt Blohme. Vun 1641/42 af an is he in Bremen to finnen. 1652 is he na Slott Gottorp beropen wurrn un in de Johre vun 1656/57 bit 1662/64 weer he Stempelsnieder an den König siene Münten in Kopenhagen. Bito weer he in düsse Tied ok jummers wedder for Bremen togange. Dat eenzig Portrait, wat dat vun em gifft, hangt in Bremen in dat Focke-Museum. Johann Heimbach hett dat malt. Unnertekent is dat mit de Wöör I.B.I (= Johan Blohm incisor) aetatis 38 Anno 1637. Dat bedutt up Platt Johann Blohme, (Stempel-) Snieder, 38 Johre oold, 1637. Wenn een vun dor af an 38 Johre torüch rekent, kummt een bi 1599 an as dat Johr, wo he boren is. Siene Medaillen fallt unnerscheedlich ut. Ok wesselt se in’n Stil, so datt dat nich eenfach is, ruttofinnen, wat he maakt hett, wenn he dor nich sien Teken unnersett hett. In siene Kunst steiht he jummers op hooch technisch
Benito Sarti (* 23. Juli 1936 in Padua; † 4. Februar 2020 ok dor) weer en italieensch Footballspeler, de in de Afwehr insett wurr. Sien Loopbahn fung 1955 bi Calcio Padova an, bevör he 1957 to Sampdoria Genua wesseln dee. Ok dor bleev he för twee Johr, bevör 1959 to Juventus Turin wesseln dee. Dor harr he denn sien spoodriekste Tiet und wurr dree mal italieensch Meester dree mal kunn he ok den italieenschen Pokalwettbewarf, de Coppa Italia, winnen. He speel tosommen ünner annern mit Giampiero Boniperti un Omar Sivori. In de Saison 1968/69 is he denn noch för Varese Calcio SSD antreeden, bevör he sien Loopbahn afslooten hett. Van 1958 bit 1961 hett he todem 6 Lännerspelen för Italien bestreeden. Eenzelupstellung vun sien Liga-Insatzen (ialieensch) Meldung över sien Dood (italieensch)
Thomas Pelham-Holles, 1. Duke of Newcastle-upon-Tyne KG (* 21. Juli 1693 in London; † 17. November 1768 ok dor) weer en britisch Politiker un Premierminister vun Grootbritannien. Thomas Pelham-Holles wurr as öldst Söhn vun Sir Thomas Pelham, 4. Baronet, un sien tweet Fru Lady Grace Holles, de jüngere Süster vun John Holles, 1. Duke of Newcastle-upon-Tyne, boren. As 1711 sien Unkel dood bleev, hett he de sien groot Lännereeen arvt. Dat glieker passeer 1712 nah den Dood vun sien Vaders, de sien Titel Baron Pelham, of Laughton, ebenfalls up hüm övergung. Mit sien Vulljohrigkeit 1714 weer Lord Pelham en vun de gröttsten Landbesitter in dat ganz britisch Königriek. As sien Vader un Unkel ok, weer he politisch mit de Partei vun de Whigs verbunnen. He hull de ok bi den Dood vun Königin Anne gegen de Torys tosommen un hett up de Londoner Bevölkerung temelk starken Infloot utöövt, um König Georg I. up den Thron to heeven. Sien Deensten wurrn mit de Ernennung to’n Earl of Clare 1714 un to’n Duke of Newcastle-upon-Tyne 1715 belohnt. 1718 wurr he Lord Lieutenant in den Grafschapen Middlesex un Nottingham as ok Ridder vun den Hosenbandorden. Mit de Heiraadt vun Lady Henrietta Godolphin, de
De Free Volkspartei (FVP) weer een politisch Partei in de Bundsrepublik Düütschland. De Partei geev dat aber man blots ruch weg een Johr. An 23. Februar 1956 besloot de Fraktschoon van de FDP mit Mehrheet de Upkündigung van de Regierungskoalitschoon mit de CDU/CSU un dormit de Gang in de Oppositschoon. 16 Lidmaaten ut de FDP-Fraktschoon üm August-Martin Euler as Ministerflögel oder ok Euler-Grupp, dorünner veer Ministers ut de Regierung ünner Konrad Adenauer (Franz Blücher, Fritz Neumayer, Victor-Emanuel Preusker und Hermann Schäfer) sünd dorup henn ut de FDP uttreden un hebbt de FVP grünnd. De Fraag van Grund un Reaktschoon wurrd hüdtodag kontrovers ansehn. De Koalitschoonswessel van de FDP in Nordrhien-Westfalen nah de SPD henn as de formale Grund för dat Uttreden van de Ministerflögel, andreben dör de sogenannte Jungtörken Wolfgang Döring, Karl-Hermann Flach, Erich Mende, Hans Wolfgang Rubin, Walter Scheel und Willi Weyer, wurrd dorbi to’n Eenen as Utgangspunkt för de Koalitschoonskrise in Bonn un to’n Annern as Raektschoon up de drohend Koalitschoonskrise dör Konrad Adenauers Machtspelen mit dat Grabenwahlrecht sehn. Anfang 1957 hett de FVP mit de Düütsche Partei (DP) fusioneert. Dormit is de FVP de eenzigst Partie in de Historie van de Bundsrepunlik Düütschland, de, ohn dat se
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | ► ◄◄ | ◄ | 326 v. Chr. | 325 v. Chr. | 324 v. Chr. | 323 v. Chr. | 322 v. Chr. | 321 v. Chr. | 320 v. Chr. | 319 v. Chr. | 318 v. Chr. | ► | ►► Aristoteles, greeksch Philosoph, in Chalkis/Euböa
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 420er v. Chr. | 410er v. Chr. | 400er v. Chr. | 390er v. Chr. | ► 427 v. Chr. | 426 v. Chr. | 425 v. Chr. | 424 v. Chr. | 423 v. Chr. | ► | ►► Agis II. folgt sien Vadder Archidamos II. na as König vun Sparta. Platon, greeksch Philosoph ut Athen. Archidamos II., König vun Sparta.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 370er v. Chr. | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | ► ◄◄ | ◄ | 351 v. Chr. | 350 v. Chr. | 349 v. Chr. | 348 v. Chr. | 347 v. Chr. | 346 v. Chr. | 345 v. Chr. | 344 v. Chr. | 343 v. Chr. | ► | ►► Platon, greeksch Philosoph, in Athen
Dat Slott Mirabell in de Soltborger Rechte Oltstadt in Öösterriek hörrt wegen sien Gordens to de bekanntesten Touristenteelen vun de Stadt. De Gesamtanlaag mit all Nebenbauten un Gordenbaudenkmalen steiht ünner Denkmalschuul un hörrt to dat UNESCO-Weltarv. De Binnenrüüm wurrn wietgahnd vun de Soltborger Stadtverwaltung bruukt; de Prunksaal (Marmorsaal) deent as Konzert- un Trauungssaal un wurrd in sien letzte Funktschoon banig faken vun internatschonalen Gästen in Anspröök nommen. Dat Slott Mirabell, hüüd in de Neestadt vun de Stadt Soltborg liggend, wurr um 1606 vun Arzbischop Wolf Dietrich von Raitenau buterhalv vun de dormaligen Stadtmüern för de Leevste oder stillke Ehefru vun den Arzbischop, Salome Alt, baut un harr tonächst de Naam Slott Altenau. Dat weer „ain schöns, groß, geviert, herrliches Gepeu, wie ain Schloss oder Vestung, mit ainem wolgezierten, von Plech gedeckten, glanzenden Thurn und inwendig, auch aussen herumb mit schönen Gärten von allerlai Kleutlwerch, Paumgewächs und Früchten geziert und versehen“. Vun dissen Bau sünd Reste in dat Südwesteck vun den hüdigen Bau in dat Kellergeschoss erhollen. För sien 15 Kinner hett de för sien Familie immer försörglich bi den Kaiser de Faststellen as rechtmatig Arven henkreegen, för Kinner un Leevste todem de Erheven in den arvlichen Adelsstand. Moder un Kinner
Bi den Medaillenmaker (ok Iesensnieder oder Stempelsnieder) hannelt sik dat um en Künstler, de Vörlagen vun Medaillen, Plaketten oder Münten maken deit. Faken sett he sien Vörlagen ok sülms um un snitt oder gutt en Stempel to’n Prägen. Dat Müntenbild is toeerst vun den Müntenmaker direktemang mit en Steker in dat Müntiesen (Müntstempel) deep un spegelverkehrt ingraven wurrn. Meist harrn de Stempelsnieders Verlööf, nich bloß de Updräge vun den Staat na to kamen, man for en beter Inkamen ok up egen Reken to arbeiden. So weern se nich bloß mit Münten- un Medaillenstempeln for den Staat togange, man möken ok Medaillen in privaten Updrag. Wenn een Müntenmaker weern woll, möss he sik toeerst to’n Graveur utbillen laten. Nadem he dat Handwark lehrt hett, konn he bigahn un sik to’n Künstler wieterbillen laten. Dor weer dat wichtig bi, teken un formen to lehren. Signaturen vun Medaillenmakers sünd eerst in de Tied vun de Renaissance upkamen un toeerst geev de dat ok bloß up Medaillen. Een vun de eersten Medaillen mit en Signatur vun den Künstler is de Husdaler, de to’n Andenken an den böhmschen Reformater Jan Hus rutgeven wurrn is. An’n meisten gifft dat Signaturen bi Medaillen ut dat 18. un
Dit Woort hett noch annere Bedüden: kiek dorför ünner Haven (Mehrdüdig Begreep). En Haven, (m., pl. Havens), ok Hoben, un Haben schreven, is en Steed an dat Water, de för de Schippfohrt inricht is. En Haven is en Oort, wo Scheep anleggen köönt un mutt darum an’t Water liggen, direkt an de See, an enen Stroom oder an enen See. Dat Över bi enen grötteren Haven is tomehrst besünners muurt to en Kai. Op den Kai sünd de Ümslagsanlagen, Krään, Containerbrüchen, Suuger un anners mehr. För den Transpoort to Land is an de Kaianlaag faken ok en Straat un en Iesenbahn. Dat gifft den Seehaven för de grötteren Schipp mit Containerterminals för Containerümslag Ölhaven för Erdöl Massengoothaven för Massengoot, so as Kahl, Ierz, Koorn, Steen Passagierhaven för Passagierschipp Fährhaven för Fährschipp. den Binnenschippshaven för de lütten Binnenschipp den Sportboothaven för Seilbööd un anner Bööd. Gröttere Havens sünd Hamborg Rotterdam New York Hongkong Tokio Bremen un Bremerhoben Willemshaven Emden Kiel Göteborg Cuxhoben De gröttste düütsche Binnenschippshaven is in Duisborg an'n Rhien.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 460er v. Chr. | 450er v. Chr. | 440er v. Chr. | 430er v. Chr. | ► 469 v. Chr. | 468 v. Chr. | 467 v. Chr. | 466 v. Chr. | 465 v. Chr. | ► | ►► Sokrates, greeksch Philosoph ut Athen
Dat Landraodsamt Stemmert lig in’n Nuorden van Nuordrien-Westfaolen. Et häw 448.220 Inwuëners. In’n Nuorden grenst et an dän Landkreis Groafschup Bentem un dat Emsland. In’n Ausen ligt de Landkreis Osenbrügge un de landraodsamtfrie Stad Ossenbrügge. In’n Süden grenst et an dat Landraodsamt Warnduorp, de landraodsamtfrie Stad Mönster un de Landraodsiämter Koosfeld un Borken. De Wessen häöert to’t Mönsterland. Dat Tiäkenbüörgske Land belt dän Ausen. De högste Punkt is de Westerbecker Berg in Linen met 234 m ü NN. Dat Sluot Bentlaoge is met 32 m ü NN de leegste Punkte in’t Landraodsamt. De Iäms flait van Süüd nao Nuord düör’t Amt. De grötste Stad is Rene. 24 Gemainden un Stiäden ligt in’t Landraodsamt Stemmert. 1971 häbt Politikers anfangen üöwer een een ni Indelen van de Landraodsiämter naotodenken. 1974 wüör dat Mönster/Ham-Gesät besluoten, dat de Iämter ni indeelt. Siet dän 1. Harremaonddag 1975 gelt et. De ollen Iämter Stemmert un Tiäkenbuorg gaw et nu nich mäer. Uut dat olle Amt Mönster sint nao de Stad Graiwen un de Gemainde Saorbiëk dertokuëmen. De Sit van’t Landraodsamt is in Stemmert. Alle fiew Jaore maakt de Büörger üör Krüüs. An’n 13. Hiärfstmaonddag 2020 was de leste Waal. 66 Lüde sittet in’n Landraodsdag. Vüörsitter is
Juliet (ok: Uranus XI oder S/1986 U 2) betekent in de Astronomie en vun de lütten Maanden vun den Planeten Uranus. Juliet is en vun de inneren Maanden, över den aver ok noch nich ganz veel künnig is. De Uranus-Maanden hebbt all Naams vun Figuren ut dat Wark von William Shakespeare oder Alexander Pope; Juliet is en vun de Titelfiguren ut Shakespeares Tragödie Romeo and Juliet (dt.: „Romeo und Julia“). De Maand is an’n 3. Januar 1986 vun den Astronomen Stephen P. Synnott op Biller vun de Ruumsond Voyager 2 opdeckt worrn. He hett toeerst de vörlöpig Beteken S/1986 U 2 kregen. Juliet kreist in ungefähr 11 Stünnen un 50 Minuuten eenmol üm Uranus. Dorbi hett he en middler’n Afstand vun 64.358 km. De Maandbahn hett en ganz lütte Exzentrizität von 0,00059 un is dormit meist kreisrund. De Bahn is üm un bi 0,6° gegen den Äquater vun’n Uranus kippt, wat ok nich jüst veel is. De Dörmeter vun den Maand liggt in’n Dörsnitt bi ungefähr 94 km. Mit 1,3 g/cm³ liggt de Dicht düütlich ünner de vun de Eer. De Wetenschopplers gaht dorvun ut, dat de Maand to’n gröttsten Deel ut Wateries besteiht. De Bavenflach vun Juliet is teemlich
De Río Cataguana is en üm un bi 22 Kilometer langen Stroom in dat Municipio Morazán, Departamento Yoro, Honduras, de von rechts in’n Río Cuyamapa münnt. He hett sien Born in de Cordillera Nombre de Dios. Hier in’n Böverloop driggt he ok den Naam Quebrada Cataguana. Von dor flütt he na Süüdwesten un kummt na teihn Kilometer twüschen de Dörper La Estancia un La Cruz ut de Bargen rut. He billt hier bet to 300 Meter brede Sand- un Kiesbedden, in de he de Sedimentlast ut de Bargen aflaadt. In’n Oosten von Morazán löppt de Ruta Nacional 23 mit en Brügg över’n Río Cataguana. De Beek nimmt dor denn von rechts de Quebrada Anonilla op. Toletzt münnt he in’n Süden von de Stadt Morazán in’n Río Cuyamapa, de sülvs wiederflütt in’n Río Comayagua, Río Ulúa un denn in de Karibische See.
Quebrada Cataguana betekent Quebrada Cataguana, Beek in dat Departamento Yoro, Honduras, de in’n Río Cuyamapa münnt, Quebrada Cataguana, Beek in dat Departamento Francisco Morazán, Honduras, de in’n Río Maralito münnt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Scott Ethan „Scotty“ Allen (* 8. Februar 1949 in Newark, New Jersey) is en ehmalger US-amerikaansch Ieskunstlöper, de in‘n Eenzelloop antreeden is. Sien Vereen weer de Skating Club of New York. 1964 un 1966 wurr he US-amerikaansch Meester. Van 1962 bit 1968 hett he an all Ieskunstloop-Weltmeesterschapen deelnommen un kem blots bi sien eerst Weltmeesterschap up den achten Platz, ansonsten immer ünner de best Fiev. 1965 wurr he Viez-Weltmeester achter Alain Calmat noch vör den Kanadier Donald Knight. Bi de Olympisch Spelen 1964 wunn he de Bronzemedaille achter Manfred Schelldorfer un Alain Calmat, aber vör Karol Divín un Emmerich Danzer, un dat twee Daag vör sien 15. Gebortsdag, wat hüm to’n jüngsten Medaillengewinner bi Olympia maaken dee. Bit hüüd is he de jüngste männliche Medaillenwinner un de jüngste Individualsportler, de dat schafft hett. Man moot aber dorup henwiesen, dat de US-amerikaansch Ieskunstloopsport dör den Floogtüüchafstört vun Sabena-Flug 548 in dat Johr 1961 de besten Ieskunstlöper un Ieskunstlooptrainer vun dat Land verloren harr. Nah sien sportlich Karriere hett he an de Harvard University studeert, wo he 1971 sien Afsluss maakt hett. Indrag bi sportsreference.com (engelsch)